Республикалык патологиялык анатомия бюросу

Республикалык патологиялык анатомия бюросу, 1988-жылы Фрунзе шаарындагы ооруканалардын патологиялык анатомия бөлүмдөрүнүн негизинде уюштурулган. Негизги максаты – республика боюнча патологиялык анатомия кызматына методикалык, уюштуруу иштерин жүргүзүү жана консультация берүү, патологиялык анатомия кызматын жандандыруу, патологиялык анатомия кызматы боюнча адистерди даярдоо, клиникалык диагностиканын деңгээлин көтөрүү. Бюро үч бөлүмдөн турат: чоң кишилер патологиясы; балдар патологиясы; биопсия жана операция материалдарын гистологиялык жана цитологиялык изилдөө бөлүмү. Бул бөлүмдөрдө жогорку квалификациялуу адис врачтар, фельдшер-лаборанттар жана кенже медициналык кызматкерлер эмгектенет.
Категория: Медицина
Колдонулган адабияттар
 “Кыргызстан” улуттук энциклопедиясы: 6-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. 816 бет, илл. ISBN 978 9967-14-117 -9